text: Se fotos: Fragtskib gået på grund i Vejle Fjord
  07 august 2014 kl. 19.32
  Sent torsdag eftermiddag er et 65 meter langt fragtskib sejlet på grund i Vejle Fjord. Der er ikke tegn på olieudslip.
  Klik på foto ovenfor for at se flere billeder af det grundstødte skib.
  Sydøstjyllands Politi modtog anmeldelsen kl. 16.52.
  Skibet, der er indrettet til transport af stykgod og sejler under flag fra Togo, påsejlede kysten ved Assendrup Skov ved Vejle Fjord, oplyser Sydøstjyllands Politi i en pressemeddelelse.
  Fragtskibet har dansk kaptajn og fire besætningsmedlemmer.
  Politiets undersøgelser på stedet viste ingen tegn på udslip af olie eller lignende.
  Årsagen til uheldet er endnu ikke endeligt klarlagt, men hverken kaptajn eller besætning var påvirket af alkohol.
  Et af Søværnets miljøskibe er på vej til Vejle Fjord for i forbindelse med flotbringningen af det grundstødte skib.
  Flotbringning af skibet forventes iværksat fredag d. 8. august og koordineres af Maritime Assistance Service (MAS) under Søværnets Operative Kommando.
  
  Fra Facebook:
  
  